pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน งัดมาตรการเข้มป้องกันการฝึก สู้โควิด-19 [กระทรวงแรงงาน]
วันพฤหัสบดีที่ 9 เมษายน 2563
ก.แรงงาน งัดมาตรการเข้มป้องกันการฝึก สู้โควิด-19 [กระทรวงแรงงาน]
ก.แรงงาน งัดมาตรการเข้มป้องกันการฝึก สู้โควิด-19
กรมพัฒนาฝีมือแรงงาน กระทรวงแรงงาน จัดมาตรการเข้มงวดป้องกันแพร่ระบาด สร้างระบบ e-Services สู้โควิด-19
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า จากสถานการณ์แพร่ระบาดของเชื้อไวรัสโคโรนา 2019 (COVID-19) หรือ โควิด-19 ม.ร.ว.จัตุมงคล โสณกุล รัฐมนตรีว่าการกระทรวงแรงงาน ได้สั่งการให้หน่วยงานในสังกัดกระทรวงแรงงานเร่งหามาตรการป้องกันการแพร่ระบาดของเชื้อโควิดไปยังประชาชนและกําลังแรงงานที่จะมาใช้บริการ ในส่วนของกพร. ยังคงมีงานให้บริการที่ต้องมีปฏิสัมพันธ์ระหว่างบุคคล และต้องดําเนินการอย่างต่อเนื่อง อาทิ การทดสอบมาตรฐานฝีมือแรงงานแห่งชาติ การรับรองความรู้ความสามารถ และการฝึกอบรม จึงกําชับทุกหน่วยงานในสังกัดให้มีการคัดกรองและกําหนดมาตรการป้องกันการแพร่ระบาดของเชื้อไวรัสอย่างเข้มงวด
นายธวัช กล่าวต่อไปว่า ในปัจจุบันหน่วยงานของกพร. ทั่วประเทศสถาบันพัฒนาฝีมือแรงงานและสํานักงานพัฒนาฝีมือแรงงาน ได้ตั้งจุดคัดกรองเจ้าหน้าที่และประชาชนที่มาใช้บริการ โดยการวัดอุณหภูมิร่างกาย บริการเจล แอลกอฮอลล์ล้างมือ ลดจํานวนคนเข้ารับการฝึกอบรมและทดสอบมาตรฐานฝีมือแรงงาน และจัดสถานที่เพื่อให้มีการเว้นระยะห่างทางสังคม (Social Distancing) อย่างเหมาะสม และกําหนดให้ใส่หน้ากากอนามัยตลอดเวลาที่มีการฝึกอบรมและทดสอบมาตรฐานฝีมือแรงงาน มีการทําความสะอาดเครื่องมืออุปกรณ์การฝึกเป็นประจําทุกวัน ส่วนการประเมินความรู้ความสามารถ มีฉากกั้นระหว่างผู้ประเมินกับผู้รับการประเมิน ใช้ไมโครโพนในการสัมภาษณ์ เป็นต้น
“เพื่อเป็นการส่งเสริมให้ประชาชนอยู่ในที่พักอาศัย ทํางานจากที่บ้าน และช่วยเหลือสถานประกอบกิจการที่ได้รับผลกระทบจากเชื้อโควิด-19 กพร. ได้นําระบบ e-Services มาใช้ในการรับสมัครฝึกอบรม ทดสอบมาตรฐานฝีมือแรงงาน ยื่นขอรับรองความรู้ความสามารถและสมุดประจําตัว ขึ้นทะเบียนเป็นผู้ประเมิน ขอรับรองหลักสูตรและค่าใช้จ่ายในการฝึกอบรม ประเมินเงินสมทบกองทุนพัฒนาฝีมือแรงงาน ซึ่งจะเพิ่มความสะดวก รวดเร็ว มีระบบรายงานผลการดําเนินการให้ทราบเป็นระยะอีกด้วย มาตรการที่เข้มงวดเหล่านี้ จะมีส่วนสําคัญในการลดแพร่ระบาดของเชื้อไวรัสโควิด-19 ได้เป็นอย่างดี” อธิบดีกพร. กล่าวทิ้งท้าย
รัฐบาลไทย-ข่าวทำเนียบรัฐบาล-อียู-อาเซียน ฉายแววกลับมาฟื้นการเจรจา FTA
วันจันทร์ที่ 13 มีนาคม 2560
อียู-อาเซียน ฉายแววกลับมาฟื้นการเจรจา FTA
รัฐมนตรีเศรษฐกิจอาเซียน-สหภาพยุโรป ร่วมประชุมระดับรัฐมนตรีเศรษฐกิจอาเซียน-สหภาพยุโรป (AEM-EU) ครั้งที่ 15 เมื่อวันที่ 10 มีนาคม 2560 ณ กรุงมะนิลา สาธารณรัฐฟิลิปปินส์
เพื่อร่วมตัดสินใจกําหนดแนวทางการดําเนินการขยายการค้าการลงทุน และเพิ่มความใกล้ชิดทางเศรษฐกิจระหว่างสองภูมิภาค รวมทั้งสนับสนุนกันในการส่งเสริมระบบการค้าพหุภาคี ซึ่งได้ผลลัพธ์เป็นแผนงานด้านการค้าและการลงทุนที่เป็นกรอบการทํางานร่วมกันในระยะทุกๆ 2 ปี
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ในการประชุมระดับรัฐมนตรีเศรษฐกิจฯ ครั้งนี้ ที่ประชุมได้รับทราบผลการดําเนินงานตามแผนงานด้านการค้าและการลงทุนฉบับปี 2558-2559 ซึ่งบรรลุผลการดําเนินงานตามเป้าหมาย รวมทั้งได้รับรองแผนงานด้านการค้าการลงทุนฉบับใหม่สําหรับปี 2560-2561 เพื่อใช้เป็นแนวทางการดําเนินความสัมพันธ์ร่วมกันต่อไป ทั้งนี้ ในช่วงที่ผ่านมามีบริบททางการค้าโลก การปรับเปลี่ยนส่งผลให้ประเด็นการค้าเดิมมีความซับซ้อนมากขึ้น รวมทั้งมีการเชื่อมโยงกับประเด็นอื่นๆที่เกี่ยวข้องกับการค้าใหม่ๆ แผนงานฉบับใหม่นี้ จึงได้ระบุประเด็นสําคัญที่ผู้เชี่ยวชาญของสองภูมิภาคจะได้แลกเปลี่ยนประสบการณ์และความเห็นระหว่างกัน เพื่อสร้างเสริมศักยภาพให้กับอาเซียน ได้แก่ กฎว่าด้วยถิ่นกําเนิดสินค้า การค้าอิเล็กทรอนิกส์ นวัตกรรม การจัดซื้อจัดจ้าง การลงทุน รวมทั้ง พลังงานและวัตถุดิบ เป็นต้น
นางอภิรดี กล่าวว่า การประชุมครั้งนี้ สองฝ่ายตกลงมอบหมายให้เจ้าหน้าที่อาวุโสด้านเศรษฐกิจอาเซียน-สหภาพยุโรป เริ่มการหารืออย่างเป็นทางการเพื่อจัดทําร่างกรอบกําหนดตัวแปรสําหรับ FTA อาเซียน-สหภาพยุโรป และให้นํามาเสนอระดับรัฐมนตรีในการประชุมครั้งต่อไป สําหรับการพิจารณาการรื้อฟื้นการเจรจา FTA อาเซียน-สหภาพยุโรป ซึ่งนับเป็นความคืบหน้าที่เป็นรูปธรรม ภายหลังจากตลอดสองปีที่ผ่านมาอาเซียนและสหภาพยุโรปได้ทํางานร่วมกันเพื่อพิจารณาความพร้อมในด้านต่างๆ ทั้งระดับการรวมกลุ่มทางเศรษฐกิจของอาเซียน ระดับความเข้มข้นในการจัดทํา FTA กับประเทศภาคีของแต่ละฝ่าย รวมถึงความคาดหวังสําหรับ FTA อาเซียน-สหภาพยุโรป ซึ่งการเริ่มหารือระดับเจ้าหน้าที่ครั้งนี้ ไทยเห็นว่าจะเป็นประโยชน์ที่สองฝ่ายจะเห็นความเป็นไปได้ที่จะบรรลุผลการเจรจาหากมีการรื้อฟื้นการเจรจา FTA ระหว่างสองภูมิภาค ที่หยุดชะงักไปตั้งแต่ปี 2552
อาเซียนนับเป็นภูมิภาคที่นักธุรกิจยุโรปให้ความสําคัญ โดยจากผลการสํารวจความเห็นของนักธุรกิจยุโรปที่ทําธุรกิจในอาเซียนของปี 2559 พบว่า ร้อยละ 74 เห็นว่าการลงทุนในอาเซียนมีส่วนสําคัญต่อผลกําไรที่จะเพิ่มขึ้นจากทั่วโลกในอีก 5 ปีข้างหน้า และร้อยละ 85 มีแผนที่จะเพิ่มระดับการค้าการลงทุนในอาเซียนอีก 5 ปีข้างหน้า นอกจากนี้ ร้อยละ 66 เชื่อว่า สหภาพยุโรปควรจัดทํา FTA ระดับภูมิภาคกับอาเซียน ทั้งนี้ ในปี 2559 การค้าสองฝ่ายมีมูลค่าสูงถึง 208,000 ล้านยูโร และสหภาพยุโรปมีมูลค่าการลงทุนโดยตรงในอาเซียนสูงถึง 23,300 ล้านยูโร ในปี 2558
รัฐบาลไทย-ข่าวทำเนียบรัฐบาล-รองนายกรัฐมนตรีติดตามความก้าวหน้าการดำเนินการขับเคลื่อนการแก้ไขปัญหาจังหวัดชายแดนภาคใต้
วันศุกร์ที่ 2 สิงหาคม 2562
รองนายกรัฐมนตรีติดตามความก้าวหน้าการดําเนินการขับเคลื่อนการแก้ไขปัญหาจังหวัดชายแดนภาคใต้
พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการขับเคลื่อนการแก้ไขปัญหาจังหวัดชายแดนภาคใต้  (คปต.) ครั้งที่ 3/2562
ที่ประชุม รับทราบเรื่องสําคัญโดยเฉพาะสถานการณ์ในพื้นที่ จังหวัดชายแดนใต้และการบริหารภารกิจของคณะกรรมการขับเคลื่อนการแก้ไข ปัญหาชายแดนใต้(คปต.) ในระยะต่อไปภายใต้รัฐบาลชุดใหม่ ติดตามความก้าวหน้าการดําเนินการตามมติที่ประชุท และข้อสั่งการของประธานที่ผ่านมาในเรื่อง 1) แนวทางการจัดระเบียบการใช้โทรศัพท์เคลื่อนที่ในพื้นที่จังหวัดชายแดนใต้ เพื่อป้องกันปัญหาความไม่สงบในพื้นที่ 2) แนวทางเพิ่มประสิทธิภาพสมาชิกกองอาสารักษาดินแดนสนับสนุนภารกิจงานความมั่นคงในพื้นที่จังหวัดชายแดนใต้เพื่อเพิ่มศักยภาพและขีดความสามารถให้กับ อาสารักษาดินแดนพร้อมต่อการปฏิบัติหน้าที่อย่างมีประสิทธิภาพ และ 3) การเสริมสร้างความเข้มแข็งเครือข่ายความร่วมมือทางวิชาการของภาครัฐและเอกชนเพื่อสนับสนุนการแก้ไขปัญหาและพัฒนาจังหวัดชายแดนใต้ เพื่อสนับสนุนการศึกษาเกี่ยวกับการพัฒนาพื้นที่ และร่วมมือในการเสริมสร้างเยาวชนที่มีคุณภาพร่วมกัน
พร้อมกันนี้ ที่ประชุมได้พิจารณา เรื่องสําคัญและมีมติเห็นชอบ 1) ร่างแผนบูรณาการป้องกันและแก้ปัญหาความไม่สงบในพื้นที่ จังหวัดชายแดนใต้ พ.ศ. 2562-2565 เพื่อเป็นเครื่องมือการแปลงนโยบายไปสู่การปฏิบัติให้บรรลุเป้าหมายตัวชี้วัดตามยุทธศาสตร์ความมั่งคง 2) การขยายพื้นที่เป้ามายของแผนปฏิบัติการโครงการเดินสํารวจออกโฉนดที่ดินเพื่อเสริมสร้างความมั่งคงในพื้นที่ 3 จังหวัดชายแดนใต้ปีงบประมาณ พ. ศ.2561-2562 เพื่อขยายงานการพัฒนาคุณภาพชีวิตของประชาชนในพื้นที่ได้อย่างทั่วถึงและเท่าเทียมกันยิ่งขึ้น 3) โครงการขับเคลื่อนงานความมั่นคง ของ กอ.รมน./กอ.รมน.ภาค4สน. และ4) โครงการเพิ่มประสิทธิภาพการบูรณาการฐานข้อมูลด้านความมั่งคงจังหวัดชายแดนใต้ เพื่อเป็นไปตามข้อสั่งการของนายกรัฐมนตรีที่ให้ความสําคัญในการจัดทําฐานข้อมูลกลางภาครัฐที่มีการบูรณาการใช้ข้อมูลร่วมกัน
ในตอนท้าย รองนายกรัฐมนตรีได้กล่าวเน้นย้ําการร่วมมือของทุกภาคส่วนในการขับเคลื่อนแผนงานโครงการ ในการป้องกันและแก้ไขปัญหา จังหวัดชายแดนใต้ภายใต้แผนแม่บทที่รองรับยุทธศาสตร์ชาติ ประเด็นความมั่นคง เพื่อยุติความรุนแรงและมุ่งแก้ปัญหาเศรษฐกิจในพื้นที่ นําความสงบสุขให้พี่น้องประชาชนอย่างถ้วนหน้า
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้บัญชาการทหารสูงสุด กองทัพบรูไนดารุสซาลาม เข้าเยี่ยมคำนับพลเอก ธนะศักดิ์ ปฏิมาประกร รองนายกรัฐมนตรี
วันพุธที่ 26 เมษายน 2560
ผู้บัญชาการทหารสูงสุด กองทัพบรูไนดารุสซาลาม เข้าเยี่ยมคํานับพลเอก ธนะศักดิ์ ปฏิมาประกร รองนายกรัฐมนตรี
ผู้บัญชาการทหารสูงสุด กองทัพบรูไนดารุสซาลาม เข้าเยี่ยมคํานับพลเอก ธนะศักดิ์ ปฏิมาประกร รองนายกรัฐมนตรี
วันนี้ (26 เมษายน 2560) เวลา 10.00 น. ยัง ดิมูเลียกัน เปอฮิน ดาตู เปเกอร์มา จายา พลตรี ดาโต๊ะ ปาดูกา เซอรี โมฮัมหมัด ทาไวห์ บิน อับดุลละฮ์ (Yang Dimuliakan Datu Pekerma Jaya พลตรี Dato Paduka Seri Mohd Tawih bin Abdullah) ผู้บัญชาการทหารสูงสุด กองทัพบรูไนดารุสซาลาม พร้อมคณะ เข้าเยี่ยมคํานับพลเอก ธนะศักดิ์ ปฏิมาประกร รองนายกรัฐมนตรี ณ ห้องนารี 2 ตึกนารีสโมสร ทําเนียบรัฐบาล
รองนายกรัฐมนตรีกล่าวต้อนรับผู้บัญชาการทหารสูงสุด กองทัพบรูไนดารุสซาลาม ในโอกาสเดินทางเยือนประเทศไทยอย่างเป็นทางการในฐานะแขกของกองทัพไทย เพื่อกระชับความสัมพันธ์ระหว่างสองกองทัพ ระหว่างวันที่ 22 – 26 เมษายน 2560 พร้อมหารือถึงความร่วมมือระหว่างกองทัพไทย-บรูไนดารุสซาลาม โดยรองนายกรัฐมนตรีกล่าวแสดงความขอบคุณบรูไนดารุสซาลามที่ให้ความร่วมมือกับกองทัพไทยมาโดยเสมอ ทั้งการแลกเปลี่ยนบุคลากรทางทหารและความร่วมมือทางการศึกษา ด้านผู้บัญชาการทหารสูงสุดฯ ได้กล่าวแสดงความยินดีที่ได้มาพบรองนายกรัฐมนตรีในวันนี้ และกล่าวยืนยันความสัมพันธ์ระหว่างกองทัพทั้งสองฝ่ายว่ามีความสัมพันธ์และความร่วมมือที่ใกล้ชิดแน่นแฟ้น รวมถึงกล่าวชื่นชมการทํางานของรองนายกรัฐมนตรีและรัฐบาลไทยในการพัฒนาประเทศไทย
รัฐบาลไทย-ข่าวทำเนียบรัฐบาล-นางปิยนุช วุฒิสอน ผู้ตรวจราชการกระทรวงดิจิทัลฯ เป็นประธานการประชุมหารือหน่วยงานที่เกี่ยวข้องในการจัดทำกฎเกณฑ์ด้านพาณิชย์อิเล็กทรอนิกส์ภายใต้องค์การการค้าโลก (WTO)
วันอังคารที่ 28 มกราคม 2563
นางปิยนุช วุฒิสอน ผู้ตรวจราชการกระทรวงดิจิทัลฯ เป็นประธานการประชุมหารือหน่วยงานที่เกี่ยวข้องในการจัดทํากฎเกณฑ์ด้านพาณิชย์อิเล็กทรอนิกส์ภายใต้องค์การการค้าโลก (WTO)
นางปิยนุช วุฒิสอน ผู้ตรวจราชการกระทรวงดิจิทัลฯ เป็นประธานการประชุมหารือหน่วยงานที่เกี่ยวข้องในการจัดทํากฎเกณฑ์ด้านพาณิชย์อิเล็กทรอนิกส์ภายใต้องค์การการค้าโลก (WTO)
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือหน่วยงานที่เกี่ยวข้องในการจัดทํากฎเกณฑ์ด้านพาณิชย์อิเล็กทรอนิกส์ภายใต้องค์การการค้าโลก (WTO) ณ ห้องประชุม 801 ชั้น 8 สํานักงานปลัดกระทรวงดิจิทัลฯ ศูนย์ราชการเฉลิมพระเกียรติ 80 พรรษา กรุงเทพฯ เมื่อวันที่ 27 มกราคม 2563 โดยมีผู้แทนจากกรมเจราจาการค้าระหว่างประเทศ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) สํานักงานพัฒนาธุรกรรมทางอิเล็กทรอนิกส์ (องค์การมหาชน) (สพธอ.) สํานักงานส่งเสริมเศรษฐกิจดิจิทัล (สศด.) สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) สถาบันส่งเสริมการจัดการความรู้เพื่อสังคม (สคส.) และสํานักงานปลัดกระทรวงดิจิทัลเพื่อเศรษฐกิจและสังคม (สป.ดศ) เข้าร่วมการประชุม
ทั้งนี้ ประเทศไทยได้เข้าร่วมแถลงการณ์การเจรจาจัดทําข้อตกลงพาณิชย์อิเล็กทรอนิกส์ภายใต้องค์การการค้าโลก (WTO) ซึ่งปัจจุบัน มีประเทศสมาชิก WTO ที่เข้าร่วม 82 ประเทศ และอยู่ระหว่างการประชุมหารือ เจรจาและจัดทํากฎเกณฑ์ด้านพาณิชย์อิเล็กทรอนิกส์ในประเด็นสําคัญต่างๆ อันมีประเด็นที่เกี่ยวข้องกับภารกิจของกระทรวงฯ ได้แก่ ธุรกิจทางอิเล็กทรอนิกส์ การคุ้มครองข้อมูลส่วนบุคคล ความร่วมมือด้านความมั่นคงปลอดภัยไซเบอร์ การจัดทํากฎระเบียบด้านโทรคมนาคมพื้นฐาน
********************
รัฐบาลไทย-ข่าวทำเนียบรัฐบาล-ก.อุตฯ เปิดโครงการรณรงค์ใช้ถูก ใช้ดี  พลาสติกแสนดีอยู่รอบตัว
วันพุธที่ 8 พฤศจิกายน 2560
ก.อุตฯ เปิดโครงการรณรงค์ใช้ถูก ใช้ดี  พลาสติกแสนดีอยู่รอบตัว
นายพสุ โลหารชุน ปลัดกระทรวงอุตสาหกรรม เป็นประธานเปิด “โครงการรณรงค์ใช้ถูก ใช้ดี  พลาสติกแสนดีอยู่รอบตัว” ณ ห้องโถง ชั้น1 อาคาร สํานักงานปลัดกระทรวงอุตสาหกรรม
วัันนี้ (7 พฤศจิกายน 2560) นายพสุ โลหารชุน ปลัดกระทรวงอุตสาหกรรม เป็นประธานเปิดกิจกรรมสาธารณประโยชน์ “โครงการรณรงค์ใช้ถูก ใช้ดี พลาสติกแสนดีอยู่รอบตัว” โดยการบรรจุหนังสือ "Plastics Story พลาสติกแสนดีมีอยู่รอบตัว" พร้อมส่งไปรษณีย์มอบ ให้แก่โรงเรียน จํานวน 650 โรงเรียนทั่วประเทศ เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ์ บดินทรเทพยวรางกูล เนื่องในโอกาสทรงเจริญพรรษา 65 พรรษา โดยมีคณะผู้บริหาร ข้าราชการและพนักงานกระทรวงอุสาหกรรม เข้าร่วมกิจกรรม ณ ห้องโถง ชั้น1 อาคาร สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ประธานกรรมการสลากฯ แจ้งเรื่องการออกรางวัลของสลากงวดวันที่ 1 เม.ย.  63 เลื่อนออกสลาก ไป 2 พ.ค.
วันพุธที่ 25 มีนาคม 2563
ประธานกรรมการสลากฯ แจ้งเรื่องการออกรางวัลของสลากงวดวันที่ 1 เม.ย.  63 เลื่อนออกสลาก ไป 2 พ.ค.
ประธานกรรมการสลากฯ แจ้งเรื่องการออกรางวัลของสลากงวดวันที่ 1 เม.ย.  63 เลื่อนออกสลาก ไป 2 พ.ค.
วันนี้ (25 มีนาคม 2563) เวลา 17.00 น. ณ หน้าตึกบัญชการ 1 ทําเนียบรัฐบาล นายพชร อนันตศิลป์ ประธานกรรมการสลากกินแบ่งรัฐบาลพร้อมด้วย พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล ได้กล่าวถึงผลการประชุมคณะกรรมการสลากกินแบ่งรัฐบาล เรื่องการออกรางวัลของสลากงวดวันที่ 1 เมษายน 2563 โดยมีรายละเอียดดังนี้ เพื่อให้การออกสลากกินแบ่งรัฐบาล เป็นการสอดคล้องกับนโยบายของรัฐบาล ในการควบคุมการแพร่การระบาด การติดเชื้อของไวรัสโควิด-19 ขณะเดียวกัน ณ วันนี้ ตัวแทนสลากที่ได้รับสลากไปจําหน่ายแล้ว และจะต้องออกรางวัลในวันที่ 1 เม.ย. 63 ก็ได้รับผลกระทบจากนโยบายของรัฐในการช่องทางการจําหน่ายลดลง ดังนั้น คณะกรรมการสลากกินแบ่งรัฐบาล จึงมีมติให้เลื่อนการออกรางวัลของสลากงวดวันที่ 1 เม.ย. 63 เป็นวันที่ 2 พ.ค. 63 ขณะเดียวกันก็จะงดออกสลากงวดวันที่ 16 เม.ย. 63 และงวดวันที่ 2 พ.ค. 63 จะไม่มีการจําหน่ายสลากงวดดังกล่าว หากประชาชนได้มีการซื้อสลากของงวดวันที่ 1 เม.ย. 63 จะไปออกวันที่ 2 พ.ค. 63 อีกทั้ง ทางคณะกรรมการมีมติเพิ่มเติมว่า เนื่องจากสถานการณ์ลักษณะนี้อาจจะเป็นข้อจํากัดในการที่จะขายสลากที่ทํามาเป็นใบมาโดยตลอด เพราะฉะนั้น ด้วยข้อจํากัดของสลากใบที่เราทําธุรกิจนี้มายาวนานอาจจําเป็นต้องมีการทบทวนให้มีรูปแบบที่เป็นการลดความเสี่ยง โดยใช้บริบทเดิมทั้งหมด เพียงแต่เปลี่ยนจากใบมาเป็นจําหน่ายด้วยเครื่อง เพื่อลดการติดต่อเปลี่ยนมือระหว่างผู้ซื้อผู้ขายและบุคลากรของสํานักงานสลากเองด้วย คณะกรรมการจึงได้มอบให้สํานักงานสลากฯ ไปดูว่า เพื่อให้กิจการของสํานักงานฯ สามารถดําเนินการต่อไปได้อย่างต่อเนื่อง ควรเปลี่ยนมาจําหน่ายด้วยช่องแบบออนไลน์ ซึ่งจะต้องไม่กระทบผู้ขายทั้งหมด โดยให้สํานักงานสลาก ฯ ไปศึกษาเรื่องนี้
ในส่วนของผู้ที่ทํารายการจองสลาก งวดวันที่ 16 เม.ย. 63 ที่ได้มีการจองสลากในระบบจองล่วงหน้าเมื่อวันที่ 20-21 มี.ค. 63 สํานักงานสลากฯ จะโอนเงินคืนเงินให้กับผู้ที่ทํารายการแล้วทั้งหมด โดยจะทําการโอนคืนโดยเร็วที่สุด
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. กำชับทีม One Home ลงพื้นที่เร่งช่วยเหลือพร้อมเยียวยาจิตใจเด็กหญิงวัย 8 ขวบ ถูกรุ่นพี่ล่วงละเมิดทางเพศ ที่ จ.สุรินทร์ และหญิงพิการวัย 35 ปี ถูกพ่อเลี้ยงบังคับข่มขืน ที่ จ.สตูล
วันพุธที่ 31 ตุลาคม 2561
พม. กําชับทีม One Home ลงพื้นที่เร่งช่วยเหลือพร้อมเยียวยาจิตใจเด็กหญิงวัย 8 ขวบ ถูกรุ่นพี่ล่วงละเมิดทางเพศ ที่ จ.สุรินทร์ และหญิงพิการวัย 35 ปี ถูกพ่อเลี้ยงบังคับข่มขืน ที่ จ.สตูล
พม. กําชับทีม One Home ลงพื้นที่เร่งช่วยเหลือพร้อมเยียวยาจิตใจเด็กหญิงวัย 8 ขวบ ถูกรุ่นพี่ล่วงละเมิดทางเพศ
ที่ จ.สุรินทร์ และหญิงพิการวัย 35 ปี ถูกพ่อเลี้ยงบังคับข่มขืน ที่ จ.สตูล
วันนี้ (31 ต.ค. 61) เวลา 08.30 น. พลเอก ณัฐติพล กนกโชติ ที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 135/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้เข้าร่วมการประชุม ประกอบด้วย ผู้บริหารและผู้แทนจากหน่วยงานสังกัดกระทรวง พม. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก ณัฐติพล กล่าวว่า จากกรณีผู้ปกครองของเด็กหญิงวัย 8 ขวบ นักเรียนชั้น ป.2 โรงเรียนแห่งหนึ่งในจังหวัดสุรินทร์ เข้าแจ้งความกับเจ้าหน้าที่ตํารวจ ว่าลูกสาวถูกรุ่นพี่ชั้น ป.3 โรงเรียนเดียวกันบังคับล่วงละเมิดทางเพศ ภายในห้องน้ําของโรงเรียน จนได้รับบาดเจ็บ นั้น ได้กําชับให้พัฒนาสังคมและความมั่นคงของมนุษย์จังหวัดสุรินทร์ (พมจ.จังหวัดสุรินทร์) พร้อมทีม พม. One Home จังหวัด ลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็ก โดยเร่งเยียวยาสภาพจิตใจเด็กอย่างใกล้ชิด พร้อมทั้งประสานหน่วยงานที่เกี่ยวข้องตรวจสุขภาพและดูแลรักษาอาการบาดเจ็บ รวมทั้งหาแนวทางป้องกันไม่ให้เกิดเหตุการณ์ในลักษณะดังกล่าวขึ้นอีก สําหรับกรณี หญิงวัย 54 ปี แบกลูกสาวพิการวัย 35 ปี ที่ป่วยเป็นอัมพาต เดินไม่ได้ ได้เข้าแจ้งความกับเจ้าหน้าที่ตํารวจ ว่าลูกสาวถูกพ่อเลี้ยงวัย 64 ปี บังคับข่มขืนกระทําชําเราหลายครั้ง อีกทั้งข่มขู่จะเอาชีวิตทั้งตนเองและลูกสาว ที่จังหวัดสตูล นั้น ได้กําชับให้พัฒนาสังคมและความมั่นคงของมนุษย์จังหวัดสตูล (พมจ.สตูล) พร้อมทีม พม. One Home จังหวัด ลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านคนพิการ โดยเร่งเยียวยาสภาพจิตใจหญิงพิการอย่างใกล้ชิด พร้อมทั้งประสานหน่วยงานที่เกี่ยวข้องช่วยเหลือให้การคุ้มครองดูแลด้านความปลอดภัย รวมทั้งหาแนวทางการช่วยเหลือในระยะยาวต่อไป
พลเอก ณัฐติพล กล่าวเพิ่มเติมว่า สําหรับกรณีเด็กชายวัย 1 ขวบ ป่วยเป็นโรคโพรงน้ําในสมอง มีศีรษะบวมโตขนาดใหญ่ อาศัยอยู่กับแม่และพ่อที่หูหนวก ครอบครัวมีฐานะยากจน ไม่มีเงินค่ารักษาพยาบาล ที่จังหวัดน่าน นั้น ได้กําชับให้พัฒนาสังคมและความมั่นคงของมนุษย์จังหวัดน่าน (พมจ.น่าน) พร้อมทีม พม. One Home จังหวัด ลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กและคนพิการ พร้อมทั้งมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือในเรื่องการรักษาพยาบาลอาการป่วยอย่างต่อเนื่อง รวมทั้งให้คําปรึกษาแนะนําเพื่อขอรับสิทธิที่พึงได้รับตามกฎหมาย และหาแนวทางในการดูแลช่วยเหลือในระยะยาวต่อไป ทั้งนี้ หากประชาชนที่ประสบปัญหาทางสังคมและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้อง เพื่อให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รองปลัด ยธ. ร่วมแสดงวิสัยทัศน์ด้าน IT ของกระทรวงยุติธรรมในงาน VMware vForum ๒๐๑๗
วันอังคารที่ 14 พฤศจิกายน 2560
รองปลัด ยธ. ร่วมแสดงวิสัยทัศน์ด้าน IT ของกระทรวงยุติธรรมในงาน VMware vForum ๒๐๑๗
รองปลัดกระทรวงยุติธรรมร่วมแสดงวิสัยทัศน์ด้าน IT ของกระทรวงยุติธรรมในงาน VMware vForum ๒๐๑๗
ในวันอังคารที่ ๑๔ พฤศจิกายน ๒๕๖๐ เวลา ๐๙.๓๐ น.
ณ ศูนย์ประชุมแห่งชาติสิริกิติ์ ถนนสุขุมวิท กรุงเทพฯ
นายธวัชชัย ไทยเขียว รองปลัดกระทรวงยุติธรรม
ในฐานะผู้บริหารเทคโนโลยีสารสนเทศระดับสูง (CIO)
ร่วมงาน VMware vForum ๒๐๑๗ และบรรยายวิสัยทัศน์ของกระทรวงยุติธรรม
ในการนําเทคโนโลยีมาใช้ในกระบวนการยุติธรรม
โดยรองปลัดกระทรวงยุติธรรม กล่าวว่า กระทรวงยุติธรรมมีเป้าหมายการดําเนินงานที่สําคัญ คือ
ทําให้ประชาชนทุกคนเข้าถึงบริการของกระทรวงยุติธรรมผ่านเครือข่ายอินเตอร์เน็ต
ซึ่งปัจจุบันกระทรวงยุติธรรมมีระบบประมวลผล Cloud Computing ของกระทรวงยุติธรรม
เพื่อให้ทุกหน่วยงานในสังกัดเชื่อมโยงข้อมูลผ่านเครือข่ายเดียวกัน
และได้กําหนดให้ทุกหน่วยงานในสังกัด นํางานบริการประชาชนอย่างน้อย ๒ ประเภทเข้าสู่ระบบอินเตอร์เน็ต
เพื่อให้ประชาชนทุกคนเข้าถึงสิทธิประโยชน์ต่างๆ ผ่านโทรศัพท์เคลื่อนที่แบบ Smartphone
อาทิ Application รู้หมด กฎหมาย
ซึ่งภายในเดือนธันวาคม ๒๕๖๐ จะทราบว่ากระทรวงยุติธรรมมีงานบริการประเภทใดที่จะดําเนินการให้บริการประชาชน
ผ่านระบบอินเตอร์เน็ต และในปีงบประมาณ ๒๕๖๑ ช่วงไตรมาสที่ ๒ (เดือนมกราคม - มีนาคม)
จะทราบว่างานบริการดังกล่าวจะสามารถตอบสนองต่อความต้องการของประชาชนได้ครบถ้วนหรือไม่
ทั้งนี้ กระทรวงยุติธรรมเชื่อมั่นว่าภายในปีงบประมาณ ๒๕๖๓ ประชาชนจะสามารถเข้าถึงบริการ
ของกระทรวงยุติธรรมผ่านเครือข่ายอินเตอร์เน็ตได้ครอบคลุมทุกงานบริการ
รัฐบาลไทย-ข่าวทำเนียบรัฐบาล-นาย Takayuki Kano ประธานบริษัท NEC Corporation (ประเทศไทย) เข้าเยี่ยมคารวะรองนายกรัฐมนตรี
วันจันทร์ที่ 22 มกราคม 2561
นาย Takayuki Kano ประธานบริษัท NEC Corporation (ประเทศไทย) เข้าเยี่ยมคารวะรองนายกรัฐมนตรี
นาย Takayuki Kano ประธานบริษัท NEC Corporation (ประเทศไทย) เข้าเยี่ยมคารวะรองนายกรัฐมนตรี
วันนี้ (วันจันทร์ที่ 22 มกราคม 2561) เวลา 09.30 น. พลอากาศเอก ประจิน จั่นตอง รองนายกรัฐมนตรี อนุญาตให้ นาย Takayuki Kano ประธานบริษัท NEC Corporation (ประเทศไทย) เข้าเยี่ยมคารวะ ณ ห้องรับรอง 1 ตึกบัญชาการ 1 ทําเนียบรัฐบาล
นาย Takayuki Kano ประธานบริษัท NEC Corporation (ประเทศไทย) ขอบคุณรองนายกรัฐมนตรีที่อนุญาตให้เข้าเยี่ยมคารวะ และขอบคุณรองนายกรัฐมนตรีที่ตอบรับการเป็นประธานและกล่าวเปิดงาน NEC Innovative Solutions Fair 2018 (NISF) ภายใต้หัวข้อ “Digital Tranformations to Build a Smart Society”ในวันพฤหัสบดีที่ 8 กุมภาพันธ์ 2561 ณ โรงแรมเซ็นทารา แกรนด์ กรุงเทพฯ และในโอกาสนี้ขออนุญาตชี้แจงข้อมูลเกี่ยวกับการจัดงานเพิ่มเติม
งาน NISF เป็นกิจกรรมที่บริษัท NEC Corporation จัดในเอเชียแปซิฟิกเป็นประจําทุกปี ปีนี้ถึงวาระที่จะจัดงานขึ้นที่ประเทศไทย โดยปีที่แล้วจัดขึ้นที่ประเทศสิงคโปร์ ในงานนี้ประกอบด้วยการประชุมและนิทรรศการจัดแสดงเทคโนโลยีและนวัตกรรมของบริษัทฯ โดยมีวัตถุประสงค์เพื่อนําเสนอนวัตกรรมและเทคโนโลยีของบริษัทฯ
ในงานประกอบด้วย 3 ด้านหลัก คือ 1 การพัฒนาเพื่อความปลอดภัย 2 การพัฒนาเพื่อคุณภาพชีวิตที่ดีขึ้น และ 3 การพัฒนาเพื่อลดการใช้พลังงานเพื่อระบบนิเวศ โดยจัดนําเสนอทั้งสิ้น 25 แนวความคิด (Solutions) อาทิ เทคโนโลยีด้านการพัฒนาเมืองอัจฉริยะ (Smart city) ความปลอดภัยสาธารณะ (Public safety) การพัฒนาเพื่อคุณภาพของภาคการผลิต การพัฒนาเพื่อผู้ขายส่ง และการพัฒนาด้าน Hospitality ของภาคการบริการ ทั้งนี้ คาดว่าจะมีผู้เข้าร่วมงาน ประมาณ 600 – 700 คน ประกอบด้วยผู้แทนหน่วยงานภาครัฐ ผู้บริหารระดับสูงของภาคเอกชนในอุตสาหกรรมเทคโนโลยีสารสนเทศ หุ้นส่วนทางธุรกิจของบริษัทฯ และสื่อมวลชน
ในโอกาสนี้ รองนายกรัฐมนตรีได้ให้ข้อเสนอแนะ และให้ข้อคิดเห็นเกี่ยวกับการจัดงาน การจัดทํา Smart City ซึ่งเป็นเมืองที่ได้รับการออกแบบ โดยให้ความสําคัญในการพัฒนารูปแบบ และโครงสร้างของเมืองที่สอดรับกับแนวคิดของเมืองอัจฉริยะ ตลอดจนได้ให้ข้อมูลเบื้องต้นเกี่ยวกับการจัดตั้งเขตส่งเสริมอุตสาหกรรมและนวัตกรรมดิจิทัล (Digital Park Thailand) ในพื้นที่เขต EEC แก่บริษัท NEC Corporation
ในตอนท้าย นาย Takayuki Kano ได้กล่าวว่าในการจัดงานครั้งนี้ จะเป็นหนึ่งช่องทางในการรวมตัวของมหาวิทยาลัยชั้นนํา เพื่อเป็นโอกาสในการนําเสนอผลงานของนักศึกษาไทย ในงาน NISF2018 ด้วย
รัฐบาลไทย-ข่าวทำเนียบรัฐบาล-รองนายกรัฐมนตรี พลเอกประวิตรฯ สั่งติดตามสถานการณ์แม่น้ำโขง พร้อมแจ้งประชาชน 8 จังหวัดริมแม่น้ำโขง ให้ทราบการปริมาณน้ำอย่างต่อเนื่อง
วันจันทร์ที่ 3 สิงหาคม 2563
รองนายกรัฐมนตรี พลเอกประวิตรฯ สั่งติดตามสถานการณ์แม่น้ําโขง พร้อมแจ้งประชาชน 8 จังหวัดริมแม่น้ําโขง ให้ทราบการปริมาณน้ําอย่างต่อเนื่อง
พลเอกประวิตร  วงษ์สุวรรณ รองนายกรัฐมนตรี สั่งติดตามสถานการณ์แม่น้ําโขง พร้อมแจ้งประชาชน 8 จังหวัดริมแม่น้ําโขง ให้ทราบการปริมาณน้ําอย่างต่อเนื่อง เตรียมการรองรับเรื่องน้ําสําหรับด้านการเกษตร การดูแลเรื่องสิ่งแวดล้อม และการประมงในพื้นที่
วันนี้ (3ส.ค.63)เวลา10.00น. ณ ห้องประชุม301ชั้น3ตึกบัญชาการ1ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี กล่าวในโอกาสเป็นประธานการประชุมคณะกรรมการแม่น้ําโขงแห่งชาติไทย ครั้งที่2/2563ร่วมกับหน่วยงานที่เกี่ยวข้อง โดยมี ดร.สมเกียรติ ประจําวงษ์ เลขาธิการ สทนช. เข้าร่วมประชุมด้วย
ที่ประชุมรับทราบสถนการณ์น้ําแม่น้ําโขงและการคาดการณ์สถานการณ์ และผลการศึกษาโครงการศึกษาผลกระทบและติดตามตรวจสอบผลกระทบสิ่งแวดล้อมข้ามพรมแดนจากโครงการไฟฟ้าพลังน้ําในแม่น้ําโขงสายประธาน ปีงบประมาณ พ.ศ.2562และการดําเนินการต่อเนื่องในปีงบประมาณ พ.ศ.2563โดย รองนายกรัฐมนตรีได้เน้นย้ําให้หน่วยงานที่เกี่ยวข้องได้เตรียมการรองรับเรื่องน้ําสําหรับด้านการเกษตร การดูแลเรื่องสิ่งแวดล้อม และการประมงในพื้นที่ รวมทั้งการแจ้งข้อมูลสถานการณ์น้ําแม่น้ําโขงและการคาดการณ์สถานการณ์ให้ประชาชนในพื้นริมแม่น้ําโขง8จังหวัดที่ได้รับทราบ ทั้งนี้ให้ สทนช. และหน่วยงานที่เกี่ยวข้องไปพิจารณาหาแนวทางขับเคลื่อนแผนการรับมือถึงความเปลี่ยนแปลงที่เกิดขึ้นอย่างเป็นรูปธรรม พร้อมเสนอแนะมีให้ตั้งคณะทํางานติดตามศึกษาความเคลื่อนไหวสถานการณ์แม่น้ําโขงอย่างต่อเนื่อง และขอบคุณคณะกรรมการทุกคนที่ได้ให้ข้อคิดเห็นที่เป็นประโยชน์
โอกาสนี้ รองนายกรัฐมนตรียังมอบแนวทางการดําเนินงานของฝ่ายไทย ที่เกี่ยวกับโครงการไฟฟ้าพลังน้ําในแม่น้ําโขงสายประธาน ซึ่งหน่วยงานทั้งภาคพลังงาน และสิ่งแวดล้อม จะต้องเดินไปในทิศทางเดียวกันให้เกิดความสมดุลในการพัฒนาประเทศและดูแลประชาชนที่ได้รับผลกระทบอย่างดีที่สุด รวมทั้งขับเคลื่อนการทํางานให้มีประสิทธิภาพและยั่งยืน ให้เกิดประโยชน์ต่อประชาชน ประเทศชาติและอนุภูมิภาคลุ่มแม่น้ําโขงด้วย
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. เพิ่มประสิทธิภาพการตรวจรับรอง สร้างความเชื่อมั่นมาตรฐานแรงงานไทย
วันจันทร์ที่ 16 มีนาคม 2563
กสร. เพิ่มประสิทธิภาพการตรวจรับรอง สร้างความเชื่อมั่นมาตรฐานแรงงานไทย
กรมสวัสดิการและคุ้มครองแรงงาน จัดอบรมเพิ่มประสิทธิภาพหัวหน้าผู้ประเมินมาตรฐานแรงงานไทย
เน้นคุณภาพการตรวจรับรอง สร้างความเชื่อมั่นสถานประกอบกิจการที่ได้รับการรับรองมาตรฐานแรงงานไทย
มีความรับผิดชอบต่อสังคมด้านแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กรมสวัสดิการและคุ้มครองแรงงาน ได้ประกาศใช้มาตรฐานแรงงานไทย (มรท.) ขึ้น เพื่อเป็นเครื่องมือให้สถานประกอบกิจการนําไปใช้ในการบริหารจัดการด้านแรงงานให้มีการปฏิบัติต่อแรงงานอย่างเป็นธรรม นอกจากนี้ยังเป็นการแสดงถึงความรับผิดชอบทางสังคมด้านแรงงานของสถานประกอบกิจการ ซึ่งจะส่งให้คู่ค้ามีความเชื่อมั่นและลดอุปสรรคในการกีดกันทางการค้า ทั้งนี้ สถานประกอบกิจการที่ได้รับรองมาตรฐานแรงงานไทยจะต้องผ่านการตรวจประเมินตามเกณฑ์ที่กําหนด เพื่อให้การตรวจประเมินเพื่อการรับรองมาตรฐานแรงงานไทยเป็นไปอย่างมีประสิทธิภาพ สร้างความเชื่อมั่นให้กับสถานประกอบกิจการที่ขอการรับรองและผู้เกี่ยวข้อง กสร.ได้จัดการอบรมโครงการพัฒนาสมรรถนะผู้ประเมินมาตรฐานแรงงานไทย หลักสูตรหัวหน้าผู้ประเมินมาตรฐานแรงงานไทยขึ้น ระหว่างวันที่ 16 ถึง 20 มีนาคม 2563 ณ โรงแรมฮิพ รัชดา กรุงเทพฯ โดยมีผู้เข้ารับการอบรมประกอบด้วย หัวหน้าผู้ตรวจประเมินจากภาครัฐและภาคเอกชนที่มีประสบการณ์ในการตรวจประเมินและผ่านการอบรมหลักสูตรผู้ประเมินมาตรฐานแรงงานไทยแล้ว จํานวน 25 คน
นายอภิญญา กล่าวต่อว่า กสร.เชื่อมั่นว่าหัวหน้าผู้ประเมินที่ผ่านการอบรมจะสามารถทําหน้าที่
ในการนําตรวจประเมินเพื่อการรับรองและให้คําแนะนําแก่สถานประกอบกิจในการพัฒนาการบริหารจัดการ
แรงงานได้ตรงตามวัตถุประสงค์ของมาตรฐานแรงงานไทย ซึ่งจะส่งผลให้แรงงานมีคุณภาพชีวิตที่ดี
และเพิ่มขีดความสามารถในการแข่งขันของสถานประกอบกิจการต่อไป